Ντολόρες Ο' Ρίορνταν

Η Ντολόρες Μαίρη Αϊλίν Ο' Ρίορνταν (Dolores Mary Eileen O'Riordan, 6 Σεπτεμβρίου 1971 - 15 Ιανουαρίου 2018) ήταν Ιρλανδή μουσικός και τραγουδίστρια-τραγουδοποιός. Ηγήθηκε του ροκ συγκροτήματος The Cranberries για 13 χρόνια. Το συγκρότημα διαλύθηκε το 2003 και επανενώθηκε το 2009.

Το πρώτο σόλο άλμπουμ της "Are You Listening?" κυκλοφόρησε το Μάιο του 2007 και ακολούθησε το "No Baggage" το 2009. Η Ο' Ρίορνταν υπήρξε αξιόλογη για τη μέτζο-σοπράνο φωνή της, για τους λαρυγγισμούς της και για την λιμερική προφορά της. Την σεζόν 2013-14 εμφανίστηκε ως κριτής ταλέντων στην εκπομπή The Voice of Ireland στον ιρλανδικό τηλεοπτικό σταθμό RTE. Τον Απρίλιο του 2014, η Ο' Ρίορνταν έγινε μέλος του συγκροτήματος Jetlag (πλέον D.A.R.K.) με το οποίο ξεκίνησε να ηχογραφεί νέο υλικό. Τον Μάιο του 2017, η Ντολόρες δήλωσε ότι είχε διαγνωστεί ως άτομο με διπολική διαταραχή.

Η Ο' Ρίορνταν πέθανε αιφνιδίως στις 15 Ιανουαρίου 2018, σε ηλικία 46 ετών, ενώ βρισκόταν στο Λονδίνο για να ηχογραφήσει νέα τραγούδια.

 Πρώιμα χρόνια 
Η Ντολόρες Ο' Ρίορνταν γεννήθηκε και μεγάλωσε στο Ballybricken, μια πόλη κοντά στο Λίμερικ της Ιρλανδίας. Ήταν η κόρη του Τέρενς και της Εϊλίν Ο' Ρίορνταν και η νεότερη από επτά παιδιά. Φοίτησε στο λύκειο Laurel Hill Coláiste FCJ στο Λίμερικ.

 Καριέρα 
μικρογραφία|Η Ντολόρες Ο' Ρίορνταν στην περιοδεία επανένωσης του συγκροτήματος The Cranberries, 2010.

 The Cranberries 
Το 1990 η Ο' Ρίορνταν πέρασε από οντισιόν και κέρδισε την θέση της τραγουδίστριας για το συγκρότημα The Cranberry Saw Us (αργότερα μετονομάστηκε σε The Cranberries). Το συγκρότημα κυκλοφόρησε πέντε άλμπουμ : Everybody Else Is Doing It, So Why Can't We? (1993), No Need to Argue (1994), To the Faithful Departed (1996), Bury the Hatchet (1999) και Wake Up and Smell the Coffee (2001) καθώς και τον δίσκο Stars: The Best of 1992–2002 (2002), προτού διαλυθούν το 2003.

Η Ο' Ρίορνταν έχει αναγνωριστεί ως είδωλο της μόδας, λανσάροντας το κοντό κούρεμα την δεκαετία του '90.

Στις 25 Αυγούστου 2009, ενώ προωθούσε το solo άλμπουμ της No Baggage στην Νέα Υόρκη στον ραδιοφωνικό σταθμό 101.9 RXP, η Ο' Ρίορνταν ανακοίνωσε την επανένωση των The Cranberries ενόψει της επερχόμενης παγκόσμιας περιοδείας τους. Η περιοδεία ξεκίνησε στην Βόρεια Αμερική στα μέσα του Νοεμβρίου 2009, ακολούθησε η Νότια Αμερική στα μέσα του Ιανουαρίου 2010 και η Ευρώπη τον Μάρτιο του 2010. Μαζί με τους The Cranberries έκανε περιοδεία και ο μουσικός Denny DeMarchi, ο οποίος έπαιζε τα πλήκτρα στα solo άλμπουμ της Ο' Ρίορνταν.

Το συγκρότημα παρουσίασε τραγούδια από τα solo άλμπουμ της Ο' Ρίορνταν, αρκετά από τα κλασικά τραγούδια των The Cranberries καθώς και νέα τραγούδια πάνω στα οποία δούλευε το συγκρότημα. Στις 9 Ιουνίου 2010 οι The Cranberries συμμετείχαν στην τελετή έναρξης των Special Olympics στο Thomond Park στο Λίμερικ. Αυτή ήταν η πρώτη φορά που το συγκρότημα τραγούδησε στην πόλη καταγωγής του μετά από 15 χρόνια.

Στις 26 Μαΐου 2016, το συγκρότημα ανακοίνωσε ότι σχεδίαζαν να ξεκινήσουν μια περιοδεία στην Ευρώπη. Η πρώτη συναυλία πραγματοποιήθηκε στις 3 Ιουνίου.

 Solo καριέρα 
Το 2004 η Ο' Ρίορνταν εμφανίστηκε με τον Ιταλό καλλιτέχνη Zucchero στο άλμπουμ Zu & Co., στο τραγούδι "Pure Love". Στο άλμπουμ αυτό συμμετείχαν επίσης καλλιτέχνες όπως οι Sting, Sheryl Crow, Luciano Pavarotti, Miles Davis, John Lee Hooker, Macy Gray και Eric Clapton. Την ίδια χρονιά συνεργάστηκε με τον συνθέτη Angelo Badalamenti στο δίσκο Evilenko, κάνοντας φωνητικά σε αρκετά κομμάτια, συμπεριλαμβανομένου του "Angels Go to Heaven".

Το 2005 εμφανίστηκε στο άλμπουμ των Jam & Spoon Tripomatic Fairytales 3003 κάνοντας τα φωνητικά στο κομμάτι "Mirror Lover". Το πρώτο της single, "Ordinary Day", έγινε υπό την παραγωγή του Youth, νικητή βραβείου Brit, ο οποίος συνεργάστηκε επίσης με τους The Verve, Embrace, Primal Scream, U2 και Πωλ ΜακΚάρτνεϋ. Η Ο' Ρίορνταν έκανε μια ζωντανή εμφάνιση στο The Late Late Show στις 20 Απριλίου 2007.

Το Are You Listening? κυκλοφόρησε στην Ιρλανδία στις 4 Μαΐου 2007, στην υπόλοιπη Ευρώπη στις 7 Μαΐου 2007 και στην Βόρεια Αμερική στις 15 Μαΐου 2007. Το "Ordinary Day" ήταν το πρώτο της single και κυκλοφόρησε στα τέλη του Απριλίου. Το βίντεοκλιπ για το "Ordinary Day" γυρίστηκε στην Πράγα. Τον Αύγουστο του 2007 κυκλοφόρησε το "When We Were Young" ως το δεύτερο single της.

Το 2006, η Ο' Ρίορνταν μπήκε στην λίστα με τις 10 πλουσιότερες γυναίκες της Ιρλανδίας.

Στις 19 Νοεμβρίου 2007, ακύρωσε την περιοδεία της στην Ευρώπη (Lille, Παρίσι, Λουξεμβούργο, Βαρσοβία και Πράγα) λόγω ασθενείας. Τον Δεκέμβριο εμφανίστηκε σε μικρά κλαμπ της Αμερικής συμπεριλαμβανομένων των Des Moines στο Nashville και Charlottesville στην Virginia. Το δεύτερο άλμπουμ της, No Baggage, που περιείχε 11 κομμάτια, κυκλοφόρησε τον Αύγουστο του 2009.

Το 2008 η Ο' Ρίορνταν κέρδισε ένα βραβείο EBBA. Κάθε χρόνο τα Βραβεία European Border Breakers αναγνωρίζουν την επιτυχία δέκα καλλιτεχνών ή συγκροτημάτων που αποκτούν θαυμαστές πέρα από τα σύνορα της χώρας τους με το πρώτο διεθνές άλμπουμ τους να έχει κυκλοφορήσει το περασμένο έτος.

Εμφανίστηκε ως κριτής στο The Voice of Ireland στο κανάλι RTÉ την σεζόν 2013-14.

 D.A.R.K. 
Η Ο' Ρίορνταν ξεκίνησε να ηχογραφεί νέο υλικό με τους JETLAG, μια συνεργασία ανάμεσα στον Άντι Ρουρκ των The Smiths και τον Ole Koretsky, τον Απρίλιο του 2014. Τότε δημιούργησαν ένα τρίο με το όνομα D.A.R.K. Το πρώτο άλμπουμ τους, Science Agrees, κυκλοφόρησε τον Σεπτέμβριο του 2016.

 Θάνατος 
Στις 15 Ιανουαρίου 2018, σε ηλικία 46 ετών, ενώ βρισκόταν στο Λονδίνο για την ηχογράφηση νέων κομματιών, η Ο' Ρίορνταν πέθανε αιφνιδίως σε ένα ξενοδοχείο. Η αιτία θανάτου άργησε να δημοσιοποιηθεί. Η αιτία θανάτου ήταν πνιγμός στην μπανιέρα της, κατόπιν αναισθησίας από υπερκατανάλωση αλκοόλ.

Ο Ιρλανδός πρωθυπουργός Μάικλ Ντ. Χίγκινς ήταν από τους πρώτους που απέδωσε φόρο τιμής. Φόρο τιμής απέδωσαν και αρκετοί εκπρόσωποι του κόσμου της μουσικής, συμπεριλαμβανομένων του Ντέιβ Ντέιβις (των Kinks), του Hozier και του Kodaline.

 Δισκογραφία 
 Solo άλμπουμ 
ΤίτλοςΛεπτομέρειεςΘέση στα chartCertificationsIREBELFRAGERITASWIUKUSAre You Listening? Κυκλοφόρησε : 4 Μαΐου 2007
 Label: Sanctuary
 Formats: CD, digital download153811392102877No Baggage Κυκλοφόρησε : 21 Αυγούστου 2009
 Label: Cooking Vinyl, Rounder
 Formats: CD, digital download80753077625—— Ευρώπη : 30,000"—" denotes items that did not chart or were not released in that territory.

 Άλλες εμφανίσεις 
 Moose "Soon Is Never Soon Enough" (1992; backing vocals)
 Touch of Oliver "Carousel" (1993; backing vocals)
 Jah Wobble "The Sun Does Rise" (1994; duet)
 "God Be With You" on The Devil's Own soundtrack (1997; solo track)
 "It's Only Rock 'n' Roll" (various artists benefit single for Children's Promise, Rolling Stones cover, 1999; vocals)
 "Ave Maria" on Songs Inspired by The Passion of the Christ (2004; solo track)
 "Angels Go to Heaven" & "The Woodstrip/There's No Way Out" (composed by Angelo Badalamenti) on Evilenko soundtrack, 2004; vocals
 Zucchero "Pure Love" (2004; duet)
 Jam & Spoon "Mirror Lover" (2005; vocals)
 Angelo Badalamenti "The Butterfly" (2006; vocals)
 Movie, Click, dir. by Frank Coraci starring Adam Sandler. "Linger," lounge version; appeared as the singer for the band during the son's wedding reception scene (2006)
 Giuliano Sangiorgi "Senza Fiato" (2007; duet)
 "Centipede Sisters" on Roll Play 2 digital soundtrack (2008)
 "Cryopian D" -(vocals and mixed) - from "Like a Puppet Show" vinyl only release by Sandro, John Malkovich, Eric Alexandrakis (2015)
 Appeared (with the Cranberries) in an episode of TV series "Charmed" (performing 'Just my Imagination')

 Παραπομπές 

 Εξωτερικοί σύνδεσμοι 
 Dolores O'Riordan στο IMDb

Κατηγορία:Ιρλανδοί τραγουδιστές
Κατηγορία:Ιρλανδοί τραγουδοποιοί